**ใบความรู้เรื่องการศึกษารายกรณี**

**รวบรวมโดย อาจารย์รพีพรรณ อักษราวดีวัฒน์**

**คณะครุศาสตร์ มหาวิทยาลัยราชภัฏนครศรีธรรมราช**

**ตอนที่ 1 ว่าด้วยเรื่อง หลักการ วัตถุประสงค์ แนวปฏิบัติของการศึกษารายกรณี**

**1. หลักการ**

1. ต้องมีเป้าหมายในการศึกษาว่าจะศึกษาใคร เพื่ออะไร
2. มูลเหตุของการศึกษาขึ้นอยู่กับความสนใจของผู้ศึกษา ว่าควรศึกษาใคร
3. ผู้ศึกษา จำเป็นต้องกำหนดระยะเวลาในการศึกษาระยะเวลาหนึ่งเพื่อจะได้เห็นพฤติกรรมเด็กอย่างต่อเนื่อง จนสามารถมองเห็นมูลเหตุปัญหา
4. ผู้ศึกษาจะต้องมีความรู้ความสามารถในการวิเคราะห์ตีความจากข้อมูลที่ใช้เทคนิคต่างๆ รวบรวมมาจนสามารถค้นหาสาเหตุของพฤติกรรมของเด็กที่จะทำการศึกษาได้

**2. วัตถุประสงค์**

1. เพื่อจัดกิจกรรมส่งเสริมให้บุคคลพัฒนาการด้านต่างๆ ให้ดียิ่งขึ้น ได้แก่ ร่างกาย จิตใจ สติปัญญา อารมณ์ และสังคม
2. ในการศึกษาและสำรวจปัญหาของบุคคลอย่างเป็นระบบ ทำให้ทราบข้อเท็จจริงเกี่ยวกับบุคคลอย่างกว้างขวาง ทำให้เข้าใจสาเหตุของปัญหา และมองเห็นแนวทางในการให้ความช่วยเหลือแนะแนวแนวแก่บุคคล หรือช่วยให้หาทางคลี่คลายปัญหาที่พบอยู่ให้เบาบางลง เท่าที่จะทำได้
3. เพื่อให้ความช่วยเหลือแนะแนวบุคคลให้สามารถพัฒนาตนเองให้สามารถวางแผนชีวิตตัดสินใจเลือกศึกษาต่อและเลือกอาชีพ รวมทั้งสามารถดำเนินชีวิตอยู่ในสังคมได้อย่างมีคุณภาพและประสิทธิภาพ
4. เพื่อนำผลการศึกษาดังกล่าวใช้ในการวางแผน ปรับปรุงการเรียนการสอน การให้บริการต่างๆ แก่บุคคลตามความต้องการและความพร้อมของบุคคลแต่ละคนในแต่ละกลุ่มในสถานศึกษา
5. เพื่อนำข้อมูลที่รวบรวมด้วยเทคนิคต่างๆ มาใช้เป็นแนวทางในการสร้างเครื่องมือเพื่อการแนะแนว

**3. แนวปฏิบัติ**ในการศึกษารายกรณีในที่นี้ขอเสนอแนวในการปฏิบัติเป็นรูปแบบของกระบวนการ ประกอบด้วย ขั้นตอน 9 ขั้น ดังนี้

1. จากการเลือกบุคคลเพื่อทำการศึกษา

9. การเขียนรายงานการศึกษา

 เฉพาะกรณี

2. การรวบรวมข้อมูล

8. การติดตามการให้ความช่วยเหลือ

7. การให้ความช่วยเหลือหรือการให้

 คำปรึกษาแนะแนว

 ลักษณะพัฒนาการของบุคคล

3. การวิเคราะห์และแปลความหมายข้อมูล

6. การพยากรณ์ปัญหาหรือทำนาย

 ลักษณะพัฒนาการของบุคคล

5. การวินิจฉัยปัญหาและการเสนอ

 แนวทางในการแก้ไขปัญหา

 ลักษณะพัฒนาการของบุคคล

4. การสังเคราะห์ข้อมูล

1. **การเลือกบุคคล** ในการเลือกบุคคลเพื่อทำการศึกษารายกรณี ควรมีหลักเกณฑ์ดังนี้คือ
	1. ควรเลือกศึกษานักเรียนรายที่ไม่เป็นปัญหายุ่งยากมากเกินไป ปัญหาของนักเรียนควรอยู่ในลักษณะที่ครูผู้ให้คำปรึกษาสามารถช่วยแก้ไขปัญหาได้
	2. นักเรียนที่เลือกมาศึกษาไม่ควรเป็นนักเรียนที่มีปัญหาทางด้านอารมณ์ และจิตใจรุนแรง ซึ่งต้องการให้คำปรึกษาในระดับที่สูงจากผู้เชี่ยวชาญเป็นพิเศษ
	3. นักเรียนที่ได้รับการเลือกมาเพื่อศึกษารายกรณีนั้น ควรมีลักษณะของพฤติกรรมและปัญหาเป็นที่สนใจของคณะครูในโรงเรียน อาจเป็นเด็กที่มีความสามารถสูงหรือเด็กที่ต้องการความช่วยเหลือเป็นพิเศษ
2. **การรวบรวมข้อมูล** ขั้นนี้อาจทำได้รวดเร็วถ้าโรงเรียนมีระเบียนสะสมอยู่แล้ว แต่ในการศึกษารายกรณีนั้น เพื่อให้เข้าใจถึงพฤติกรรมของบุคคลที่ได้รับการศึกษาอย่างละเอียดลึกซึ้งทุกแง่มุม และตรงกับข้อเท็จจริงมากที่สุดเท่าที่จะมากได้ จึงจำเป็นต้องมีเทคนิคในการรวบรวมข้อมูลหลายอย่างประกอบกัน เช่น การสังเกต สัมภาษณ์ อัตชีวประวัติ ฯลฯ ดังจะเห็น วิธีการในการรวบรวมข้อมูลที่จะกล่าวในตัวอย่างต่อไป
3. **การวิเคราะห์ข้อมูล** คือการตีความหรือแปลความหมายข้อมูลที่ได้จาการรวบรวมข้อมูลในแต่ละวิธีการหรือเทคนิค เพื่ออธิบายสาเหตุและผลของพฤติกรรมที่เกิดขึ้น เช่น เมื่อสัมภาษณ์แล้วจะมีการบันทึกการสัมภาษณ์และตีความพฤติกรรมที่ได้จากการสัมภาษณ์ ว่าเด็กมีพฤติกรรมอย่างไร ถ้าใช้เทคนิคอื่นๆ อีกก็มีการตีความหรือแปลความหมายของพฤติกรรมที่ได้จากการใช้เทคนิคนั้นๆ เช่นกัน
4. **การสังเคราะห์ข้อมูล** เป็นการศึกษาข้อมูลที่ผ่านการวิเคราะห์มาแล้ว เพื่อดูความสัมพันธ์ ความเชื่อมโยง หรือความสอดคล้องซึ่งกันและกัน อันจะนำไปสู่การสืบค้นให้ถึงสาเหตุของพฤติกรรมที่เกิดขึ้นอย่างแท้จริง
5. **การวินิจฉัยปัญหาและการเสนอแนวทางในการแก้ไขปัญหา** ขั้นนี้เป็นการคิดหาวิธีการต่างๆ ที่จะนำมาช่วยเหลือแนะแนวทางแก่เด็กในการแก้ปัญหาหรือการปรับตัวให้เหมาะสมต่อไป
6. **การพยากรณ์หรือการทำนายลักษณะพัฒนาการของบุคคล** เป็นการคาดการณ์ ล่วงหน้าหรือทำนาย หรือพยากรณ์ ว่าผู้รับการศึกษารายกรณีจะมีสภาพการณ์เป็นอย่างไรในอนาคต หลังจากที่ถูกทำการศึกษาแล้ว เช่นปัญหาที่เกิดขึ้นจะสามารถแก้ไขได้หรือไม่ หรือจะหายจากอาการผิดปกติได้หรือไม่
7. **การให้ความช่วยเหลือให้คำปรึกษาแนะแนว** เป็นการแก้ไขปัญหาต่างๆ หลังจากวินิจฉัยว่าบุคคลนั้นๆ มีปัญหาด้านใด เมื่อทราบสาเหตุของปัญหาก็ดำเนินการแก้ไขปัญหาลุล่วงไปให้ได้ด้วยวิธีการต่างๆ เช่น การให้คำปรึกษา ส่งต่อให้ผู้มีประสบการณ์หรือสนใจที่จะแก้ปัญหานั้น หรือผู้เชี่ยวชาญ ได้แก่ นักจิตวิทยา จิตแพทย์ ฯลฯ เป็นต้น
8. **การติดตามผลการให้ความช่วยเหลือ** เป็นการประเมินผลจากการศึกษาบุคคลเป็นรายกรณีว่า เมื่อทำการศึกษาและช่วยเหลือไปแล้วได้ผลเป็นอย่างไร ซึ่งมีวิธีการดังนี้
	1. ติดตามสังเกตสัมภาษณ์ด้วยตนเอง
	2. ส่งจดหมายหรือแบบสอบถามติดต่อซักถามข่าวคราวอยู่เสมอ
	3. ส่งผู้อื่นไปเยี่ยมบ้าน โดยกำหนดจุดมุ่งหมายในการเยี่ยมเยือนตามที่ต้องการทราบให้ชัดเจน
9. **การเขียนรายงานการศึกษารายกรณี** เป็นการเขียนรายงานสรุปการศึกษารายกรณี เพื่อให้ดูเป็นระบบระเบียบ สะดวกในการอ่านและทำความเข้าใจ

**ตอนที่ 2ว่าด้วยเรื่องตัวอย่างการศึกษารายกรณี**

***ตัวอย่างการศึกษารายกรณี***

***ขั้น 1 การเลือกบุคคลเพื่อทำการศึกษา***

*ครูรัชนีแสงอรุณ เป็นครูประจำชั้น ป.5/2 โรงเรียนวัดลาดพร้าว ครูรัชนี ในฐานะเป็นครูประจำชั้นของเด็กชายนิพนธ์ ทองทิว นักเรียนชั้น ป.5/2 รู้สึกหนักใจกับพฤติกรรมของนิพนธ์มาก ทั้งนี้เพราะทั้งครูและนักเรียนในโรงเรียนมักจะมีเรื่องมาฟ้องครูรัชนีอยู่บ่อยๆสวนใหญ่เรื่องที่นำมาฟ้องจะเป็นเรื่องเกี่ยวกับการขโมยของหรือสตางค์ ทั้งที่เป็นของเพื่อนๆ และครูคนอื่นๆ ครูรัชนีอึดอัดใจเกี่ยวกับเรื่องนี้มาก จึงหารือกับนักศึกษาฝึกประสบการณ์วิชาชีพครู และจากการหารือว่า พฤติกรรมดังกล่าวน่าจะมีสาเหตุเห็นควรศึกษาหาข้อเท็จจริงว่าพฤติกรรมดังกล่าวเกิดจากอะไรแน่ และจะให้ความช่วยเหลืออย่างไร*

 *จากสิ่งบอกเหตุที่กล่าวมา ครูรัชนีจึงตั้งข้อสมมติฐานหลายประเด็นว่าพฤติกรรมของนิพนธ์อาจเกิดจาก*

1. *ปัญหาเศรษฐกิจของครอบครัว เพราะนิพนธ์ขโมยทั้งของและสตางค์*

 *ครอบครัวอาจยากจน*

1. *ปัญหาอารมณ์ เพราะนิพนธ์อาจเรียกร้องความสนใจด้วยการลัก*

 *ขโมย อาจเกิดจากขาดความอบอุ่นมาจากบ้าน*

1. *ปัญหาสิ่งแวดล้อม นิพนธ์อาจเห็นการลักขโมยเป็นเรื่องธรรมดา*

 *เพราะผู้ใหญ่ในบ้านอาจเสี้ยมสอนหรือนิพนธ์*

 *เห็นเรื่องนี้บ่อยๆ จากบุคคลใดบุคคลหนึ่งในบ้านก็เป็นได้*

*ฯลฯ*

 *จากข้อสงสัยของครูรัชนีข้างต้น ยังไม่สามารถสรุปได้ในทันทีทันใดว่าแท้จริงคืออะไรกันแน่ เพราะถ้าผลีผลามสรุปลงข้อใดข้อหนึ่งโดยปราศจากข้อมูลที่แท้จริงแล้ว ความเสียหายอาจเกิดกับชีวิตคนทั้งชีวิตก็อาจเป็นได้ ดังนั้น ครูรัชนีจึงสืบค้นหาสาเหตุอย่างมีหลักการด้วยวิธีการต่างๆ ดังนี้คือ*

1. *จากการสัมภาษณ์*
2. *จากแบบสอบถาม*
3. *จากอัตชีวประวัติ*
4. *จากการเยี่ยมบ้าน*

*อนึ่ง วิธีการรวบรวมข้อมูลในการศึกษารายกรณีนั้น นอกจาก 4 วิธีที่กล่าวมานี้ยังมีวิธีอื่นๆ อีก เช่น จากแบบสอบทดสอบ จากบันทึกสมุดประจำตัวนักเรียน จากระเบียนสะสม ฯลฯ เป็นต้น แต่ในการนำเสนอวิธีการรวบรวมข้อมูลในตัวอย่างของการศึกษารายกรณีครั้งนี้เป็นเพียงการยกตัวอย่างเพื่อให้เห็นวิธีการรวบรวมข้อมูลด้วยเทคนิคต่างๆ บางเทคนิคเท่านั้น โดยแท้จริงแล้วการจะวินิจฉัยว่าจะนำวิธีใดมาใช้ในการรวบรวมข้อมูลในการศึกษารายกรณีแต่ละครั้งนั้น ขึ้นอยู่กับมูลเหตุที่ทำให้เกิดปัญหาและข้อสมมติฐานที่เราคาดคะเนว่าน่าจะเกิดจากสิ่งใด แล้วจึงนำวิธีที่เหมาะสม มีความจำเป็นต่อการหาความจริงเฉพาะในกรณีนั้นๆ มาใช้สืบค้นจะเป็นการดีที่สุด เช่น เด็กมีผลการเรียนต่ำมาก สิ่งหนึ่งที่น่าสงสัยอาจเป็นที่สติปัญญาของเด็ก ดังนั้นเทคนิคหนึ่งที่นำมาประกอบในการสืบค้นหาสาเหตุครั้งนี้ก็อาจใช้แบบทดสอบสติปัญญาเพื่อดูระดับสติปัญญาของเด็ก เป็นต้น*

*อย่างไรก็ตาม ในการศึกษารายกรณีนั้นการรวบรวมข้อมูลยิ่งมากวิธีเท่าใดก็จะทำให้ได้ข้อเท็จจริงชัดเจนมากขึ้นเท่านั้น การผิดพลาดก็จะน้อยลง*

***ขั้น 2 และขั้น 3 การรวบรวมข้อมูลและการวิเคราะห์แปลความหมายข้อมูล***

***ข้อมูลที่ได้จากการสัมภาษณ์***

***แบบบันทึกการสัมภาษณ์***

*การสัมภาษณ์ครั้งที่...................*

*ชื่อนักเรียน...................................................................นามสกุล......................................................อายุ...........ปี*

*เลขประจำตัว......................................ชั้น............................วันที่..................เดือน.............................พ.ศ. ..........เวลา................................น. สถานที่.....................................................................................................................*

 *จุดมุ่งหมายในการสัมภาษณ์ ..................................................................................................................*

 *สรุปผลจาการสัมภาษณ์ .........................................................................................................................*

*..............................................................................................................................................................................*

 *ความคิดเห็น ..........................................................................................................................................*

*..............................................................................................................................................................................*

 *ข้อเสนอแนะ ..........................................................................................................................................*

*..............................................................................................................................................................................*

 *นัดสัมภาษณ์ครั้งต่อไป วันที่ ..................................................................................................................*

*เวลา .......................................................สถานที่..................................................................................................*

 ***ลงชื่อ...............................................ผู้สัมภาษณ์***

 ***ตำแหน่ง ..........................................................***

***การสัมภาษณ์ ครั้งที่ 1***

 *ด.ช.นิพนธ์ ทองทิว อายุ 10 ปี เลขประจำตัว 10021 ชั้น ป.5/2 วันที่ 15 พฤศจิกายน 2558 เวลา 17.05 – 17.45 น. ห้องพักครู อาคาร 1*

 *จุดมุ่งหมายในการสัมภาษณ์ เพื่อสร้างความสนิทสนามเป็นกันเองกับเด็ก และทราบปัญหาความต้องการของเด็ก ให้เด็กมีความเข้าใจตนเองมากยิ่งขึ้น รวมทั้งเพื่อให้เด็กหาแนวทางในการแก้ไขปัญหาให้เป็นไปอย่างถูกต้อง*

 *สรุปจากการสัมภาษณ์ จากการสัมภาษณ์ครั้งที่ 1 นิพนธ์ไม่ค่อยพูดอะไรเป็นลักษณะถามคำตอบคำ แสดงท่าทีไม่ค่อยเต็มใจในการสัมภาษณ์ ในการสัมภาษณ์ครั้งนี้จึงทราบเพียงว่า บิดาเป็นพ่อค้าขายของที่ตลาดโชคชัย 4 ส่วนมารดาเป็นแม่บ้าน ดุด่าเก่ง ลูกไม่ค่อยเข้าใกล้ เพราะแม่ไม่มีเวลาอยู่กับลูก*

 *ความคิดเห็นจากทีท่าของนิพนธ์ที่ไม่ค่อยเต็มใจให้การสัมภาษณ์ ทำให้ได้ข้อมูลที่ไม่เต็มที่จึงเป็นข้อควรพิจารณาสำหรับผู้สัมภาษณ์ในการจะใช้เทคนิคนี้ต่อไป*

 *ข้อเสนอแนะ ในการเริ่มต้นการสัมภาษณ์ ผู้สัมภาษณ์ควรสร้างความสนิทสนมคุ้นเคยกับเด็กเป็นอย่างดีก่อนการสัมภาษณ์ เพราะจะทำให้เด็กไว้วางใจให้ข้อมูลที่แท้จริงมากกว่านี้*

 *รัชนี แสงอรุณ ผู้สัมภาษณ์*

 *ตำแหน่ง ครูประจำชั้น ป.5/2*

***การวิเคราะห์***

 *จาการสัมภาษณ์ทราบว่า เด็กชายนิพนธ์มีปัญหาขาดความอบอุ่นจากทางบ้าน บิดา ไม่มีเวลาให้กับลูก ส่วนมารดาแท้จะอยู่กับลูกแต่ไม่ให้ความสนใจเท่าที่ควร คอยดุด่าเมื่อทำผิด*

***หมายเหตุ***

*ในการสัมภาษณ์นั้น นอกจากจะสัมภาษณ์นิพนธ์แล้ว ยังสัมภาษณ์ครูประจำวิชาภาษาไทย คนงานที่ช่วยทำอาหารที่โรงเรียน บิดาและมารดา ด้วย*

***ข้อมูลที่ได้จากแบบสอบถาม***

***คำชี้แจง*** *ให้นักเรียนกรอกข้อความในช่องว่างและใส่เครื่องหมาย ✔ ลงในช่อง ( ) ตามลำดับความเป็นจริงที่สุด ข้อมูลเหล่านี้จะเป็นประโยชน์กับนักเรียนโดยตรง และทางโรงเรียนจะเก็บเป็นความลับ*

1. ***ประวัติและข้อเท็จจริงเกี่ยวกับสภาพทางบ้าน***
2. *ชื่อ* ***ด.ช. นิพนธ์ ทองทิว*** *ชั้น* ***ป.5/2***
3. *ชื่อบิดา* ***นายมานพ ทองทิว*** *อาชีพ* ***ค้าขาย***
4. *ชื่อมารดา* ***นางมาลี ทองทิว*** *อาชีพ****แม่บ้าน***
5. *ผู้อุปการะข้าพเจ้าในด้านการเงินคือ ( ) บิดา (✔) มาดา( ) บุคคลอื่น ระบุชื่อ ...........*
6. *ข้าพเจ้ามีพี่น้องทั้งหมดรวมทั้งตัวข้าพเจ้าด้วยเป็น* ***4*** *คน ชาย****2****คน หญิง****2*** *คน ข้าพเจ้าเป็นบุตรคนที่* ***1*** *ในจำนวนพี่น้องทั้งหมด*
7. *ข้าพเจ้าได้รับค่าใช้จ่ายวันละ 15 บาท หรือสัปดาห์ละ –บาท หรือเดือนละ – บาท*
8. *จำนวนเงินดังกล่าว ( ) พอใช่ (✔) ไม่พอใช้*
9. *ข้าพเจ้า ( )รักทุกคนในบ้าน (✔) รักเฉพาะบิดา ( ) รักเฉพาะมารดา*
10. *ข้าพเจ้า ( ) มักถูกบิดาทำโทษเสมอ (✔) มักถูกมารดาทำโทษเสมอ*
11. ***รายละเอียดเกี่ยวกับการเรียน กิจนิสัย และกิจกรรม***
12. *ข้าพเจ้า (✔) ชอบ ( ) ไม่ชอบโรงเรียนนี้*
13. *วิชาที่ข้าพเจ้าชอบคือ* ***ภาษาไทย****เพราะ****ภาษาไทยเป็นภาษาที่ต้องใช้ทุกวัน***
14. *วิชาที่ข้าพเจ้าไม่ชอบคือ* ***วิชาที่ต้องท่องจำ*** *เพราะ* ***จำไม่เก่ง***
15. *เมื่อกลับจากโรงเรียนถึงบ้านแล้ว ข้าพเจ้าทบทวนบทเรียน ( ) บ่อยครั้ง (✔) บางครั้ง ( ) ไม่เคยเลย*
16. *ข้าพเจ้า ( ) เคย (✔) ไม่เคย เป็นหัวหน้าชั้น*
17. ***ความสนใจและการใช้เวลา***
18. *ข้าพเจ้าใช้เวลาว่างด้วยการ (✔) นอน ( ) อ่านหนังสือ*

*( ) ฟังวิทยุ ( ) ปลูกต้นไม้ ( ) ดูโทรทัศน์*

*( ) เล่นกีฬา ( ) เลี้ยงสัตว์*

1. *ข้าพเจ้าอ่านหนังสือประเภท ( ) สารคดี( ) นวนิยาย ( ) การ์ตูน ( ) ทุกประเภท (✔) ไม่ชอบอ่าน*

*อื่นๆ ระบุ .......................................................................*

*ฯลฯ*

***การวิเคราะห์***

 *จากแบบสอบถามพบว่า เด็กมีปัญหาทางครอบครัวมากกว่าทางโรงเรียน โดยเด็กมีความรู้สึกว่าถูกทอดทิ้ง และมีปัญหาเรื่องเงินที่บิดามารดาให้ไม่พอใช้ เด็กจึงต้องขโมยทั้งที่บ้านและโรงเรียน*

 ***ข้อมูลที่ได้จากอัตชีวประวัติ***

1. ***ภูมิหลังของครอบครัว*** *(ข้อความที่ขีดเส้นคือข้อความที่นักเรียนเติม)*

*ข้าพเจ้าเติบโตมาพร้อมๆ กับ* ***หน่อง มด แอน*** *เท่าที่จำได้เหตุการณ์ที่ข้าพเจ้าชอบมากคือ* ***ไปเที่ยวสระบุรีและอยุธยา*** *เวลาที่ข้าพเจ้ามีโอกาสได้ใช้ชีวิตอย่างสนุกสนานคือ* ***เวลากลางวันตอนที่แม่ไม่เห็น*** *พ่อให้ความสนิทสนมกับข้าพเจ้าโดยการ* ***ให้เล่นด้วยเมื่อมีเวลาว่าง*** *แม่ให้ความสนิทสนมโดยการ* ***เล่นด้วยบางครั้ง พอโมโหก็ไล่ไม่ให้เล่นด้วย*** *เมื่ออยู่บ้านสิ่งที่ข้าพเจ้าอยากทำคือ* ***ถึงเวลาเล่นก็ให้เล่น*** *ข้าพเจ้าคิดว่าเด็กคนอื่น ในบ้านที่มีความสุขมากกว่าข้าพเจ้าคือ* ***น้องๆทุกคน***

1. ***ประสบการณ์ในวัยเด็ก***

*ข้าพเจ้าเกิดวันที่* ***1 มกราคม 2548*** *สถานที่เกิดคือ* ***โรงพยาบาลราชวิถี*** *เมื่อครั้งเป็นเด็กสิ่งที่ข้าพเจ้ากลัวมากที่สุดคือ* ***เรื่องการทำผิดคือการขโมยแล้วโดนตี*** *ข้าพเจ้าเคยป่วยเป็นโรค* ***ไข้หวัด ปวดท้อง*** *เพื่อนๆ ที่ข้าพเจ้าชอบเล่นด้วยมักจะมีอายุ* ***เท่าๆ*** *กับข้าพเจ้า ถ้าโตขึ้นข้าพเจ้าอยากเป็น* ***นักดนตรี***

1. ***ประสบการณ์ในโรงเรียน***

*สิ่งที่ข้าพเจ้าอยากทำมากที่สุดในโรงเรียนคือ* ***ทำอาหารให้นักเรียนและครูรับประทาน*** *สิ่งที่ข้าพเจ้าอยากทำน้อยที่สุดในโรงเรียนคือ* ***การขโมย*** *สิ่งที่ข้าพเจ้าอยากได้จากโรงเรียนมากที่สุดคือ* ***ความรู้*** *ถ้ามีความจำเป็นต้องย้ายโรงเรียน ข้าพเจ้าจะ* ***ไม่ย้าย*** *ไปอยู่โรงเรียนอื่น*

1. ***ความสนใจและงานอดิเรก***

*ถ้ามีเวลาว่างข้าพเจ้าจะใช้เวลานั้น* ***นอนพักผ่อน*** *ข้าพเจ้าชอบทำงานที่ทำให้ตนเองตื่นเต้น ข้าพเจ้าคิดว่าสิ่งที่ตนเองทำได้ดีที่สุดคือ* ***เลี้ยงกระต่าย***

1. ***ลักษณะอารมณ์และพฤติกรรม***

*นักเรียนคิดว่าตนเองเป็นคนที่มีลักษณะต่อไปนี้หรือไม่*

***ไม่ใช่*** *มีความเชื่อมั่นในตนเอง*

***ใช่*** *มองโลกในแง่ดี*

***ไม่ใช่*** *มองโลกในแง่ร้าย*

***ใช่***  *ผิดหวังบ่อยครั้งจนทำให้หมดกำลังใจ*

***ไม่ใช่*** *ชอบทำงานและเล่นคนเดียว*

***ใช่*** *ขี้อาย*

1. ***แผนในอนาคตและความหวัง***

*เมื่อข้าพเจ้าโตขึ้นอยากประกอบอาชีพ* ***รับจ้าง รับงานสร้างสะพาน เป็นทหาร***

*ถ้านักเรียนสามารถขอสิ่งใดได้ตามใจนึก นักเรียนต้องการได้สิ่งใดต่อไปนี้*

1. ***เป็นทหารเพื่อไปสู่รบชายแดน เพื่อจะได้เป็นผู้กล้าหาญ***
2. ***อยากเป็นผู้แข็งแรงรับจ้างทำงานได้เงินมากๆมาใช้จ่ายอย่างสบาย***
3. ***……………………………………………………………………………………………………………….***

***การวิเคราะห์***

 *จากการใช้เขียนอัตชีวประวัติพบว่า เด็กชายนิพนธ์ขาดความรักความอบอุ่นจากบิดา มารดาและครอบครัว เมื่อไม่ได้รับการยกย่องจากทางบ้าน จึงพยายามทำตัวเด่นที่โรงเรียน เช่น พูดปด ลักขโมย อนาคตเข้าต้องการเงิน และอยากเป็นทหาร เพื่อให้ได้รับการยกย่องชมเชยว่าเป็นนักรบผู้กล้าหาญ*

***ข้อมูลที่ได้จากการเยี่ยมบ้าน***

***การเยี่ยมบ้าน***

***ชื่อ*** *ครูที่ไปเยี่ยมบ้าน นางรัชนี แสงอรุณ*

***ชื่อ*** *เด็กชายนิพนธ์ ทองทิว อายุ 10 ปี 6 เดือน*

***ชั้น*** *ป.5/2 โรงเรียนวัดลาดพร้าว เขตบางกะปิ กรุงเทพมหานคร*

***วันที่ไปเยี่ยมบ้าน*** *วันที่ 13 พฤศจิกายน 2558 เวลา 16.00 – 17.00 น.*

***ชื่อบิดา*** *นายมานพ ทองทิว* ***ชื่อมารดา*** *นางมาลี ทองทิว*

***ลักษณะบ้าน***

 *เป็นบ้านไม่ชั้นเดียวพื้นบ้านยกสูงขึ้น ไม่มีบริเวณ นอกจากถนนเล็กๆ ทอดผ่านหน้าบ้านจากถนนมีบันไดพาดขึ้นสู่ตัวบ้าน 3 ขั้น สองฟากฝั่งถนนเล็ก นี้มีบ้านปลูกติดๆ กัน ฝั่งละ 5 – 6 หลัง ตัวบ้านกว้างขนาด 4 X 6 เมตร เป็นห้องสี่เหลี่ยมผืนผ้า ภายในห้องถูกกั้นไว้ด้วยตู้เพื่อแบ่งเนื้อที่เป็น 2 ตอน ตอนแรกระหว่างห้องรับแขกกับห้องนอน ตอนนี้กั้นด้วยตู้โชว์ มีของกระจุกกระจิกโชว์ในตู้ ตอนที่ 2 ระหว่างน้องนอนกับห้องครัวกั้นด้วยตู้พลาสติก ห้องรับแขกปูพื้นด้วยเสื่อน้ำมัน มีทีวี พัดลม ไม่มีโต๊ะรับแขก*

 *ขณะที่ผู้ศึกษาไปเยี่ยมบ้านนั้น นิพนธ์กลับจากโรงเรียนและถึงบ้านทีหลังผู้ศึกษา เมื่อนิพนธ์มาถึงขณะที่มารดากำลังทักทายกับผู้ศึกษาอยู่นั้น ก็หันไปตวาดนิพนธ์ทันทีว่า “ทำไมมาถึงทีหลังครู ครูก็มาจากโรงเรียนเหมือนกัน แต่ครูกลับถึงก่อน ไว้ใจไม่ค่อยได้”*

***ลักษณะของคนในบ้าน***

 *นายมานพ ทองทิว รูปร่างสูงโปร่ง ผิวขาว ผอม ตาชั้นเดียว สุขภาพไม่ค่อยแข็งแรง แต่อดทน เป็นคนใจดี ไม่เคยตีลูก และไม่ค่อนมีเวลาดูแลเอาใจใส่ลูก ไม่สนใจความเป็นอยู่ของลูกๆ ว่าเป็นอย่างไร และไม่ค่อยช่างพูด ขณะที่ไปเยี่ยมไม่พบ แต่ผู้ศึกษาเคยไปพบที่ตลาดเท่าที่สังเกตดูแล้วขายของดีพอสมควร*

 *นางมาลี ทองทิว รูปร่างอ้วน เตี้ย ผิวคล้ำ ดัดผมสั้น ใบหน้าไม่ค่อยยิ้ม ในร้อน ดุร้าย ชอบดีลูกของตนโดยไม่มีเหตุผล ไม่ค่อยสนใจดูแลลูกที่โตแล้ว จะดูแลเฉพาะที่ยังช่วยเหลือตัวเองไม่ได้ ไม่ว่าลูกคนใดไปทำผิดมาก็จะดุด่าและตีทันที โดยไม่สอบถามว่าผิดหรือถูก เป็นคนชอบสนใจเรื่องราวของเพื่อนบ้าน เพราะในขณะที่พูดคุยกับผู้เยี่ยมบ้านนั้น ได้เล่าเรื่องที่ไม่ค่อยดีของเพื่อนบ้านให้ฟังด้วย เช่นลุงคนหนึ่งอยู่ใกล้บ้านชอบลักขโมยเพื่อนิพนธ์ไปพบลุงคนนั้นมักจะขู่เข็ญเสมอว่า “แกอย่าไปบอกใครนะ”*

 *จากการไปเยี่ยมบ้านครั้งนี้ มารดาพอใจมากและมีความเข้าใจกันระหว่างผู้เยี่ยมบ้านกับตนเป็นอย่างดี ยินดีทำตามข้อเสนอแนะทุกย่าง พร้อมกับพูดว่าดีใจมากที่ครูมาเยี่ยม ขอให้ไปเยี่ยมใหม่*

***ขั้นที่ 4 การสังเคราะห์ข้อมูล***

 *จะเห็นได้ว่า การใช้เทคนิคต่าง ได้ข้อมูลดังนี้ คือ*

1. ***จากการสัมภาษณ์*** *พบว่า เด็กชายนิพนธ์มีปัญหาขาดความอบอุ่นจากทางบ้าน บิดา ไม่มีเวลาให้กับลูกส่วนมารดาแม้จะอยู่กับลูก แต่ไม่ให้ความสนใจเท่าที่ควร คอยดุด่าเฆี่ยนตีอยู่เสมอเมื่อลูกทำผิด*
2. ***จากแบบสอบถาม*** *ได้ข้อมูลว่าเด็กมีความรู้สึกว่าตนเองถูกทอดทิ้ง มีปัญหาเรื่องการเงินที่บิดามารดาให้ไม่พอใช้ เด็กจึงต้องมีการขโมยทั้งที่บ้านและโรงเรียน*
3. ***จากอัตชีวประวัติ*** *พบว่า เด็กขาดความรัก ความอบอุ่นจากบิดามารดาและครอบครัวเมื่อไม่ได้รับการยกย่องจากทางบ้านจึงพยายามทำตัวเด่นที่โรงเรียนด้วยการพูดปด ขโมย ฯลฯ*
4. ***จาการเยี่ยมบ้าน*** *พบว่า เด็กไม่มีใครดูแลอบรมสั่งสอน ได้แบบอย่างจากผู้ใหญ่ที่ไม่ดี เช่น สอนให้เด็กพูดปด เป็นต้น*

*เมื่อดูข้อมูลที่รวบรวมมาจะเห็นว่า สาเหตุที่แท้จริงที่ทำให้นิพนธ์มีพฤติกรรมการพูดปด ลักขโมยก็คือ เด็กขาดความอบอุ่นจากทางบ้าน ได้รับแบบอย่างที่ไม่ดี ไม่มีคนสนใจแม้กระทั้งมารดาเอง ประกอบกับฐานะเศรษฐกิจทางบ้านไม่สู้ดี จึงต้องหาปมเด่นให้กับตนเองที่โรงเรียนให้คนสนใจด้วยวิธีการที่ตนเคยทำอยู่แล้วนั้นคือ การพูดปดและขโมยนั้น เอง ขั้น 5, 6, 7, และขั้น 8 รายละเอียดจะผนวกอยู่ในขั้นที่ 9 แล้ว*

***ตอนที่ 3 ว่าด้วยเรื่องการเขียนรายงานการศึกษารายกรณี***

1. ***การเขียนรายงานการศึกษารายกรณี*** *ในการเขียนรายงานการศึกษาบุคคลเป็นรายกรณี มีแบบฟอร์มในการเรียนเพื่อให้สะดวกในการอ่านทำความเข้าใจผู้รับการศึกษาอย่างเป็นระบบระเบียบ ดังมีหัวข้อการเรียนรายงานดังจะได้กล่าวต่อไปนี้*
2. *ชื่อผู้รับการศึกษา*
3. *สาเหตุที่ศึกษา*
4. *วัน เวลา ที่ศึกษา*
5. *ลักษณะของปัญหาหรืออาการที่สำคัญ*
6. *ข้อมูลจากผู้รับการศึกษา ได้แก่*
	1. *ประวัติส่วนตัวและครอบครัว*
7. *ลักษณะทั่วไป*
8. *ประวัติส่วนตัว*
9. *ประวัติครอบครัว*
	1. *ประวัติด้านการศึกษา*
	2. *ประวัติด้านสุขภาพ*
	3. *ประวัติด้านสังคม*
	4. *การใช้เวลาว่างหรืองานอดิเรก*
	5. *ความใฝ่ฝันในอนาคตหรือจุดมุ่งหวังในชีวิต*
	6. *เจตคติต่อสิ่งแวดล้อม*
10. *ข้อมูลที่ได้จากบุคคลที่เกี่ยวข้อง ครอบครัว โรงเรียน ชุมชน และสังคม*
11. *เทคนิคที่ใช้ในการรวบรวมข้อมูลจะใช้วิธีใด แล้วแต่ความเหมาะสม เช่น การสังเกต การสัมภาษณ์ ฯลฯ*
12. *การวินิจฉัย (ขั้นที่ 5)*
13. *การช่วยเหลือ (ขั้นที่ 7)*
14. *การทำนายผล (ขั้นที่ 6)*
15. *การติดตามผล (ขั้นที่ 8)*
16. *สรุปผล และข้อเสนอแนะ*
17. *ชื่อผู้ศึกษา และตำแหน่ง*
18. *ภาคผนวก แสดงข้อมูลดิบที่รวบรวมมาได้*

***ตัวอย่างการเขียนรายงานการศึกษารายกรณี***

1. ***ชื่อผู้รับการศึกษา***

*เด็กชายนิพนธ์ ทองทิว อายุ 10 ปี 6 เดือน*

1. ***สาเหตุที่ศึกษา***

*ก่อนพักรับประทานอาหารกลางวันวันหนึ่ง เด็กหญิงชมัยพร นักเรียนชั้นประถมศึกษาปีที่ 5/2 เดินร้องให้มาฟ้องผู้ศึกษาว่า เงินที่เก็บไว้ในกระเป๋านักเรียน จำนวน 8 บาท หายไปและยังไม่ได้รับประทานอาหารกลางวัน ซึ่งไม่สามารถจับได้ว่าใครเอาไป จาการสอบถามเด็ก 4 – 5 คน ทุกคนบอกตรงกันว่าเห็นนิพนธ์ ซึ่งอยู่ห้องเดียวกันเดินเข้าเดินออกในห้องเรียนหลายครั้ง แต่ผู้ศึกษามิได้เรียกนิพนธ์มาสอบถาม อีก 3 วันต่อมา ผู้ศึกษาได้นำเงินใบละ 50 บาท ใส่ไว้ในกระเป๋าซึ่งเปิดอยู่วางไว้วางไว้บนโต๊ะตอนพักเที่ยง ก่อนวางผู้ศึกษาจดเลขธนบัตรไว้เรียบร้อยแล้ว ปรากฏว่าเงินหายไปอีก และทราบว่านิพนธ์นำเงินไปส่งครูเวรโดยอ้างว่าเก็บได้ และแจ้งความประสงค์ว่าขอมอบเงินให้โรงเรียนถ้าไม่มีเจ้าของ ครูเวรชมเชยนิพนธ์หน้าเสาธง นิพนธ์ดีใจมาก ผู้ศึกษาจึงไปขอดูธนบัตรจากครูเวร พบว่าเป็นใบเดียวกัน จึงเรียกนิพนธ์มาพบ แต่นิพนธ์ปฏิเสธทุกอย่าง จึงทำให้ผู้ศึกษาสนใจและต้องการศึกษา*

1. ***วัน เวลา ที่ศึกษา***

 *เริ่มตั้งแต่วันที่ 3 พฤศจิกายน 2558 ถึงวันที่ 25 ธันวาคม 2558*

1. ***ลักษณะของปัญหาหรืออาการที่สำคัญ***

 *ชอบอยู่คนเดียว เข้ากับเพื่อนไม่ค่อยได้ เงียบขรึม*

1. ***ข้อมูลจากผู้รับการศึกษา ได้แก่***
	1. ***ประวัติส่วนตัวและครอบครัว***
2. ***ลักษณะทั่วไป***

 *นิพนธ์เป็นเด็กค่อนข้างท้วม หนัก 42 กก. สูง 144 ซม. เงียบขรึม จะยิ้มหรือหัวเราะเมื่อเพื่อนๆ คุยเรื่องตลก เดินช้า แต่งกายถูกระเบียบของโรงเรียน แต่ไม่ค่อยสะอาด เสื้อกางเกงคับและเก่ามาก มีรอยปะซ่อมบ้าง ผมสีดำเหยียดตรงตัดสั้น ผิวค่อนข้างขาว หน้ากลม ตาชั้นเดียว*

1. ***ประวัติส่วนตัว***

 *นิพนธ์ เกิดวันที่ 1 มกราคม 2548 บิดาเป็นคนจีน มารดาเป็นคนไทย เกิดที่โรงพยาบาลราชวิถี กรุงเทพฯ ปัจจุบันกำลังเรียนอยู่ชั้นประถมศึกษาปีที่ 5/2 โรงเรียนวัดลาดพร้าว เขตบางกะปิ กรุงเทพฯ อาศัยอยู่บ้านเลขที่ 10/25 หมู่ 8 ซอยโชคชัย 4 ลาดพร้าว เขตบางกะปิ กรุงเทพฯ*

1. ***ประวัติครอบครัว***

 *บ้านของนิพนธ์มีสมาชิกทั้งหมด 6 คน มีพี่น้องร่วมสายโลหิต 4 คน นิพนธ์เป็นคนโต น้องเป็น ชาย 1 คน หญิง 2 คน อายุ 7 ปี 5 ปี และ 2 ปี ตามลำดับ*

***บิดา****นายมานพ ทองทิว เป็นคนจีน อายุ 45 ปี รูปร่างสูงโปร่ง ผิวขาว ค่อนข้างผอม สุขภาพไม่ค่อยแข็งแรง ไม่เคยเข้ารับการศึกษาในโรงเรียน แต่พออ่านออกเขียนได้ มีแผงขายของอยู่ในตลาดโชคชัย 4 รายได้ไม่ค่อยแน่นอน เดือนละประมาณ 15,000 บาท เป็นอย่างมาก*

***มาดา****นางมาลี ทองทิว เป็นคนไทย อายุ 38 ปี รูปร่างอ้วน เตี้ย ผิวคล้ำ ดัดผมสั้น คุยเก่ง เสียงดัง ขอบออกคำสั่งเด็ดขาด มีสุขภาพแข็งแรง จบการศึกษาชั้นประถมปีที่ 4 เป็นแม่บ้านไม่ได้ทำงานนอกบ้าน*

* 1. ***ด้านการศึกษา***

*นิพนธ์เข้าเรียนโรงเรียนอนุบาลเทพเสนาตั้งแต่อายุ 3 ขวบ ช่วงนั้นนิพนธ์เป็นเด็กที่มีความจำดี ต่อมาเมื่ออายุ 6 ปี จึงเข้าเรียนชั้นประถมศึกษาปีที่ 1 ที่โรงเรียนวัดลาดพร้าว ระยะแรก ผลการเรียนอยู่ในเกณฑ์ดี แต่ระยะหลังคือตั้งแต่อยู่ชั้นประถมศึกษาชั้นปีที่ 4 เป็นต้นมา ผลการเรียนเริ่มลดลง และหยุดเรียนบ่อยโดยไม่มีสาเหตุ*

* 1. ***ประวัติด้านสุขภาพ***
1. ***สุขภาพทางกาย***

*นิพนธ์ไม่มีโรคประจำตัว ไม่เคยป่วยอย่างรุนแรง นอกจากเคยเป็นไข้หวัด ปวดท้องเป็นบางครั้ง ไม่พิการใดๆ ไม่เคยประสบอุบัติเหตุอย่างรุนแรง ร่างกายสมบูรณ์ แข็งแรง ขอบการนอน ดังจะเห็นได้จากการฟุบโต๊ะบ่อยๆ จนกระทั่งหลับไปเลยก็มี*

1. ***สุขภาพทางจิต***

 *เท่าที่สังเกตพบว่า สุขภาพทางจิตนิพนธ์ไม่ดีเท่าที่ควร ค่อนข้างเก็บตัวไม่ค่อยชอบสังสรรค์กับเพื่อนๆ และเพื่อน ก็ไม่ชอบเล่นกับนิพนธ์ เนื่องจากรังเกียจว่าเป็นเด็กขี้ขโมย ทุกๆครั้งที่ของเล็กๆ น้อยๆ หายไป ทุกคนจะพุ่งความสนใจมาที่นิพนธ์ทันที ทั้งๆ ที่บางครั้งของเกิดหายในขณะที่นิพนธ์ไม่ได้มาเรียนก็มี นิพนธ์จะถูกลงโทษ*

***ลักษณะทั่วไปของสมาชิก*** *ทุกคนอยู่อย่างตัวใครตัวมันไม่ค่อยสนใจซึ่งกันและกัน สังเกตเห็นจากการรับประทานอาหาร ใครหิวคนนั้นก็จะตักรับประทานเอง*

***ปัญหาของเด็กเมื่ออยู่บ้าน***

 *ตามคำบอกเล่าของมารดาทราบว่า นิพนธ์เป็นเด็กที่ชอบพูดปดมากจะพูดอะไรแทบไม่เป็นความจริงเลย เช่น ของสตางค์ไปซื้อขนอมปากตรอกก็ไปเล่นเกมกดทั้งวัน ให้เงินไปซื้อขนอม 10 บาท ก็ซื้อมาเพียง 7-8 บาท นอกจากนั้นยังอ้างว่าครูให้ไปโน่นไปนี้ แต่ความจริงไม่เป็นเช่นนั้น เมื่อผู้ศึกษาถามเรื่องการขโมยกับพ่อแม่ แม่เป็นฝ่ายรีบตอบว่าไม่เคย แต่ชอบเอาเงินไปเมื่อใช้ให้ซื้อของเท่านั้น ผู้ศึกษาถามถึงเรื่องเงินที่ให้ไปโรงเรียนปรากฏว่าให้น้อยเกินไปเด็กไม่พอใช้จ่าย จึงเป็นสาเหตุหนึ่งที่ทำให้เด็กชอบขโมยได้ ถึงแม้จะไม่ขโมยที่บ้านแต่ทางโรงเรียนก็ปรากฏบ่อย ส่วนเรื่องโกหกนั้น มารดาบอกว่านิพนธ์ได้รับมากจากผู้ใหญ่คนหนึ่ง ซึ่งมารดาไม่ยอมบอกชื่อ*

***ภาวะการเรียนเมื่ออยู่บ้าน***

 *เด็กใช้เวลาเล่นและเที่ยวเตร่ บิดามารดาไม่ค่อยสนใจเท่าที่ควร และเด็กคนนี้ดื้อมากทั้ง ที่สติปัญญาอยู่ในขั้นปานกลาง ทางมารดาจะสนใจสักครั้งก็พูดด้วยไม้ทันที*

***ปัญหาที่เด่นชัด***

 *คือการโกหกและการขโมย*

***เจตคติของบิดามารดา***

*ไม่ว่าผู้ศึกษาจะถามปัญหาใดๆ มารดามักจะเป็นผู้ตอบเองทั้งหมด เมื่อถามถึงความรู้สึกที่มีต่อโรงเรียนและครูในโรงเรียน ก็จะรีบตอบทันทีว่าชอบโรงเรียนนี้มาก เพราะเป็นโรงเรียนที่ตนเองเรียนมาก่อน*

***สิ่งที่ผู้ปกครองเสนอ***

 *มารดาให้ครูช่วยอบรมสั่งสอนและให้ตีลูกมากๆ*

***การวิเคราะห์***

 *จะเห็นได้ชัดว่าสัมพันธภาพของสมาชิกไม่ดี มีลักษณะตัวใครตัวมัน เด็กจะดื้อแต่ไม่มีใครดูแลอบรมสั่งสอน แต่มีการเสี้ยมสอนในทางที่ผิด นอกจากนี้เด็กชายนิพนธ์เมื่ออยู่บ้านก็มีพฤติกรรมพูดปดและขโมย และก้าวร้าวด้วยวาจาจากเพื่อนๆเสมอ แต่นิพนธ์จะไม่โต้ตอบใดๆ มักจะเฉยและก้มหน้าแต่ไม่ร้องไห้ นอกจากเดินหนีไปที่อื่น*

* 1. ***ประวัติด้านสังคม***

***ก. ทางบ้าน***

 *นิพนธ์เข้ากับสมาชิกที่บ้านไม่ได้ พ่อไม่มีเวลาสนใจนิพนธ์ เพราะต้องออกจากบ้านแต่เช้ากลับมืดมารดา มารดาต้องทำงานบ้านและเลี้ยงน้อง นิพนธ์ได้ได้รับความไว้วางใจด้านการเงินจากพ่อแม่ เนื่องจากมักจะยักยอกเงินเมื่อให้ไปซื้อของ แก้วโกหกว่าทำหล่นหายหรือบางครั้งถ้าให้ไปซื้อของร้านที่สนิทสนมกับพ่อแม่ ก็มักจะไปบอกว่าพ่อแม่ให้มาเอาของไปก่อน แล้วจะมาจ่ายสตางค์ให้ทีหลัง ทั้งๆ ที่พ่อแม่ให้เงินมาแล้ว หลังจากนั้นนิพนธ์ก็จะเอาเงินไปแจกเพื่อๆ จนหมด*

 *จากการกระทำของนิพนธ์เช่นนี้ ทำให้นิพนธ์โดนดุด่าเฆี่ยนตีทุกครั้ง แต่ละครั้งก็รุนแรงมาก ทุกคนในบ้านรู้จัดอุปนิสัยของนิพนธ์ดีจึงเบื่อที่จะใช้ กลับไปใช้เด็กอื่นใกล้บ้านหรือน้องๆแทน แต่จากการสัมภาษณ์ทราบว่ายังไม่มีใครคิดจะช่วยเหลือหรือแก้ไขให้นิพนธ์ดีขึ้นเลยมีแต่การปล่อยไม่สนใจ นิพนธ์จึงเสมือนถูกทอดทิ้งเข้ากับใครๆในบ้านไม่ค่อยได้ แต่นิพนธ์ก็ไม่คิดจะไปอยู่ที่อื่น*

***ข. ทางโรงเรียน***

 *ที่โรงเรียนไม่มีครูคนใดชอบนิพนธ์เลยเพราะไม่ชอบอุปนิสัยที่ชอบโกหกและขี้ขโมย ซึ่งการโกหกและขโมยของนิพนธ์นั้นถูกจับได้ทุกครั้ง แต่นิพนธ์ก็ยังทำซ้ำแล้วซ้ำอีกอยู่เป็นนิจ*

 *สำหรับเพื่อนๆ ก็ไม่ชอบนิพนธ์เช่นกัน จะอย่างไรก็ตาม ถึงแม้จะไม่มีเพื่อนๆ ชอบ นิพนธ์ก็สามารถอยู่ในสังคมได้ และมักจะหาของกินของเล่นมาแจกเพื่อนๆ เสมอ เพื่อให้เพื่อนยอมรับตนเอง*

***สรุปผลการเรียนที่ผ่านมา***

*ชั้นประถมศึกษาปีที่ 1 ภาษาไทย 3*

 *คณิตศาสตร์ 3*

 *วิทยาศาสตร์ 3*

 *สังคมศึกษา ศาสนา และวัฒนธรรม 2*

 *ประวัติศาสตร์ 2*

 *สุขศึกษา 1*

 *ศิลปะ 2*

 *การงานอาชีพและเทคโนโลยี 2*

 *ภาษาต่างประเทศ 2*

 *พลศึกษา 2*

 *ดนตรี นาฏศิลป์ 2*

*ชั้นประถมศึกษาปีที่ 2 ภาษาไทย 3*

 *คณิตศาสตร์ 3*

 *วิทยาศาสตร์ 2*

 *สังคมศึกษา ศาสนา และวัฒนธรรม 1*

 *ประวัติศาสตร์ 1*

 *สุขศึกษา 1*

 *ศิลปะ 1*

 *การงานอาชีพและเทคโนโลยี 1*

 *ภาษาต่างประเทศ 1*

 *พลศึกษา 1*

 *ดนตรี นาฏศิลป์ 1*

*ชั้นประถมศึกษาปีที่ 3 ภาษาไทย 2*

 *คณิตศาสตร์ 2*

 *วิทยาศาสตร์ 2*

 *สังคมศึกษา ศาสนา และวัฒนธรรม 1*

 *ประวัติศาสตร์ 1*

 *สุขศึกษา 1*

 *ศิลปะ 1*

 *การงานอาชีพและเทคโนโลยี 1*

 *ภาษาต่างประเทศ 1*

 *พลศึกษา 1*

 *ดนตรี นาฏศิลป์ 1*

*ชั้นประถมศึกษาปีที่ 4 ภาษาไทย 2*

 *คณิตศาสตร์ 2*

 *วิทยาศาสตร์ 2*

 *สังคมศึกษา ศาสนา และวัฒนธรรม 1*

 *ประวัติศาสตร์ 1*

 *สุขศึกษา 1*

 *ศิลปะ 1*

 *การงานอาชีพและเทคโนโลยี 1*

 *ภาษาต่างประเทศ 1*

 *พลศึกษา 1*

 *ดนตรี นาฏศิลป์ 1*

*ขณะนี้กำลังเรียนอยู่ชั้นประถมศึกษาปีที่ 5 ผลการเรียนเทอมแรกเป็นดังนี้คือ*

 *ภาษาไทย 1*

 *คณิตศาสตร์ 1*

 *วิทยาศาสตร์ 1*

 *สังคมศึกษา ศาสนา และวัฒนธรรม 1*

 *ประวัติศาสตร์ 1*

 *สุขศึกษา 1*

 *ศิลปะ 1*

 *การงานอาชีพและเทคโนโลยี 1*

 *ภาษาต่างประเทศ 1*

 *พลศึกษา 1*

 *ดนตรี นาฏศิลป์ 1*

 *จากผลการเรียนของนิพนธ์ จะเห็นว่าแนวโน้มลดลงเรื่อยๆ ผิดกับเมื่อเรียนอยู่ชั้นประถมศึกษาปีที่ 1 และชั้นประถมศึกษาปีที่ 2 ซึ่งเคยเรียนอยู่ในเกณฑ์ดี แต่ค่อนข้างเกียจคร้าน วิชาที่ทำได้ดีได้แก่วิชา คณิตศาสตร์ถ้าวิชาใดเป็นวิชาที่เกี่ยวกับการอ่าน การจำ นิพนธ์จะทำได้คะแนนน้อย ยิ่งคะแนนในด้านการส่งเสริมลักษณะนิสัยจะได้ต่ำมาก เพราะนิพนธ์ชอบพูดปดและชอบขโมยมาตั้งแต่เด็กๆ*

* 1. ***การใช้เวลาว่างหรืองานอดิเรก***

*ถ้ามีโอกาสนิพนธ์จะชอบนอนหลับมากที่สุด ถ้าไม่นอนก็จะหนีบิดามารดาไปเล่นเกมกดหรือไม่ก็ไปเล่นกับเด็กที่อยู่ใกล้ๆบ้าน นิพนธ์ไม่ชอบอ่านหนังสือทุกประเภท และไม่ชอบกีฬาโดยเฉพาะในชั่วโมงพละ ถ้ามีการวิ่งแข่งเขามักจะวิ่งเป็นอันดับสุดท้ายเสมอจึงทำให้ไม่ชอบกีฬาแทบทุกอย่าง*

* 1. ***ความใฝ่ฝันในอนาคตหรือจุดมุ่งหวังในชีวิต***

*นิพนธ์ต้องการเป็นทหาร เป็นนักรบผู้กล้าหาญ เพื่อนคนอื่นจะได้ยกย่องว่าเป็นคนเก่งหรือต้องการทำอะไรเด่นๆ ให้คนรู้จักมากๆ เช่น นักดนตรี เป็นต้น อยากเป็นคนร่ำรวย ต้องการมีเงินมากๆ เอาไว้ใช้จ่าย นิพนธ์ให้ความเห็นว่าเงินทำให้คนได้ในสิ่งที่ต้องการทุกอย่าง*

* 1. ***เจตคติต่อสิ่งแวดล้อม***

***ก.เจตคติต่อโรงเรียน***

 *นิพนธ์ชอบโรงเรียนวัดลาดพร้าวมาก เพราะครูทุกคนใจดีไม่ทำโทษหนักๆ เมื่อถามเจตติที่มีต่อเพื่อๆ นิพนธ์ตอบว่า ไม่มีอะไร และยิ้มเฉยๆ แสดงให้เห็นว่าเขาไม่สนใจว่าเพื่อนๆ จะต้องการหรือไม่ต้องการก็ตาม เขาสามารถอยู่กับกลุ่มเพื่อนๆ ได้ และไม่โกรธไม่เกลียดเมื่อเพื่อนๆ ก้าวร้าวด้วยวาจา*

***ข. เจตคติต่อครอบครัว***

 *นิพนธ์ไม่ชอบมารดาเพราะชอบลงโทษรุนแรง ดุด่าเสียงดังทำให้อายคนอื่นๆ ที่อยู่ใกล้ๆ มารดาไม่ใช่ถ้อยคำอ่อนหวานไพเราะสั่งสอนเมื่อกระทำผิด นิพนธ์ขอบบิดามากกว่ามารดา แต่ก็ช่วยอะไรตนไม่ได้ เพราะทุกครั้งที่ถูกมารดาทำโทษ บิดาจะไม่เคยอยู่บ้านเลย*

***ค. เจตคติต่อตนเอง***

 *จากการสัมภาษณ์ นิพนธ์เห็นว่าตนเองเป็นลูกที่แม่ไม่ค่อยรัก ไม่ค่อยให้ความสนใจกับพ่อแม่ก็ไม่ค่อยได้พบกัน แม่เอาแต่จะตี แต่ก็ชาชินไม่ค่อยกลัวแล้ว อยากตีก็จะให้ตี*

***6. ข้อมูลที่ได้จากบุคคลที่เกี่ยวข้อง***

***6.1 จากครูประจำชั้น*** *จากการสัมภาษณ์ครูประจำชั้นทราบว่า นิพนธ์เป็นเด็กเกียจคร้าน ดื้อ ไม่ค่อยทำการบ้านและงานที่ได้รับมอบหมาย แม้จะทำโทษก็เฉย อดทนต่อการทำโทษมากชอบขโมยของเพื่อนเคยจับได้หลายครั้งแต่ไม่ยอมรับจนกว่าจะมีหลักฐานยืนยันมากพอจึงจะยอมรับ การขโมย ไม่เพียงแต่ของเด็กเท่านั้นของครูประจำชั้นก็ขโมย*

***6.2 จากครูประจำวิชาภาษาไทย*** *นิพนธ์อยู่บ้านใกล้กับครูรัชนี ซึ่งสอนวิชาภาษาไทยจาการสัมภาษณ์ครูรัชนีได้ข้อมูลว่าเด็กคนนี้ขี้ขโมยและโกหกเก่ง แม้แต่ของเล็กน้อยของชาวบ้านแถวนั้น นิพนธ์ก็จะหยิบฉวยนำไปขาย ชาวบ้านนำเรื่องมาบอกมารดาเมื่อมารดาทราบก็จะพยามยามปกปิดและปกป้องลูกตนเอง แต่ในขณะเดียวกันก็จะทำโทษลูกหนักๆ เพื่อประชดชาวบ้านที่กล่าวหาว่าลูกตนเองขโมยของ ครูรัชนีประสบเหตุการณ์เช่นนี้หลายครั้ง จึงคาดโทษนิพนธ์บ่อยๆ ทำให้นิพนธ์กลัวครูรัชนีตลอด สำหรับวิชาภาษาไทยที่นิพนธ์บอกว่าชอบนั้นครูรัชนีบอกว่าคะแนนไม่ดีเลยเพราะเกียจคร้าน ไม่ส่งการบ้าน*

***6.3 จากคนงานที่ช่วยทำอาหารที่โรงเรียน*** *คนงานหญิงคนหนึ่งในโรงอาหารบอกว่าถ้าเมื่อไรที่นิพนธ์อยู่แถวนี้จะเผลอวางเศษสตางค์ไว้ไม่ได้จะหายทันที แรกๆ ก็คิดว่าตนเองลืมแต่เกิดบ่อยครั้งมาก ซึ่งรายอื่นๆ ก็โดนและมีสองรายที่จับได้ จึงมั่นใจว่าเด็กคนนี้ขี้ขโมยจริงนอกจากนั้นยังได้ข้อมูลเพิ่มเติมว่า คนขายของเป็นเพื่อนกับแม่ของนิพนธ์มาตั้งแต่เด็กๆเธอบอกว่าแม่ของนิพนธ์ตอนเด็กๆ ก็ไม่มีใครคบเหมือนกันเพราะชอบขโมย จะขโมยของของเพื่อนทุกอย่างถ้าเผลอ*

***7. เทคนิคที่ใช้ในการรวบรวมข้อมูล***

 *7.1 สัมภาษณ์*

 *7.2 แบบสอบถาม*

 *7.3 อัตชีวประวัติ*

* 1. *เยี่ยมบ้าน*

***8. การวินิจฉัย***

 *เด็กคนนี้เป็นเด็กที่มีปัญหาบ่อยมาก แต่พยามยามจะเก็บกดเอาไว้ไม่แสดงออกทางตรง ปัญหาของเด็กคนนี้มีดังนี้คือ*

1. ***ปัญหาการเงิน*** *จากแบบสอบถามพบว่า เด็กคนนี้เงินไม่พอใช้จ่าย*
2. ***ปัญหาขาดความรักความอบอุ่น*** *ดังเหตุผลต่างๆ คือ*
	1. *บิดามารดาไม่ยอมรับฟังเหตุผลของเด็ก เมื่อเด็กมีปัญหาจะปรึกษาด้วย*
	2. *มารดาทำโทษหนักและรุนแรงเกินไป ทำให้เด็กชินชากับการลงโทษ*
	3. *สังคมทางบ้านไม่ยอมรับ รังเกียจ และถูกทอดทิ้ง*
	4. *เด็กไม่มีความรับผิดชอบในหน้าที่ เช่น ไม่ค่อยส่งการบ้าน ไม่ทำงานที่บิดามารดาสั่งให้ทำ*
	5. *ไม่ชอบพูตรงกับความจริง (พูดปด) จากอัตชีวประวัติบอกว่าสิ่งที่ชอบทำน้อยที่สุดในโรงเรียนคือการขโมย แต่เด็กกลับทำเสมอๆ และยิ่งทำก็ยิ่งหาวิธีการที่แนบเนียนกว่าเดิมทุกครั้ง*
	6. *เรียกร้องความสนใจ จะเห็นจาการขโมยเงินไปแล้วเอาไปมอบให้ครูเวรต้องการให้ครูชมเชยต่อหน้าเด็กและครูทั้งโรงเรียน*
3. ***ปัญหาที่ผู้ใหญ่เป็นต้นแบบ*** *ได้แก่ การสั่งสอนให้เด็กพูดปดจนเคยชิน ความผิดนี้ผู้ใหญ่เป็นเหตุที่สำคัญ*

***9. การช่วยเหลือและวิธีดำเนินการ***

 *สิ่งที่ผู้ศึกษาได้ช่วยเหลือไปแล้วคือ*

1. *ช่วยเหลือทางการเงิน เพื่อป้องกันมิให้เด็กขโมย เนื่องจากเด็กได้เงินมาเพียง 15 บาท จึงช่วยโดยการให้บัตรฟรีสำหรับซื้ออาหารกลางวันจากโรงเรียน*
2. *นำปัญหาของเด็กไปปรึกษากับบิดามารดาแล้ว 2 ครั้ง โดยชี้แจงและพูดถึงเด็กแต่ในส่วนดี จนกระทั่งให้บิดามารดาและญาติมีเจตคติที่ดีต่อเด็ก*
3. *พูดถึงเรื่องค่าครองชีพที่โรงเรียนว่าแต่เดิมโรงเรียนขายข้าวในราคาจานละ 15 บาท แต่ปัจจุบัน 20 บาท เด็กทุกคนควรจะได้เงินอย่างน้อย 20 บาท บิดามารดายอมรับฟัง*
4. *แก้นิสัยการขโมยวัสดุอุปกรณ์การเรียน โดยการหาอุปกรณ์เหล่านั้นให้เด็กเพียงพอแก่ความต้องการ*
5. *ด้านสังคมกับเพื่อน ช่วยโดยการจัดกิจกรรมกลุ่มให้นักเรียนทำ โดยจัดเด็กคนนี้ให้เข้ากับนักเรียนที่ได้รับเลือกให้เป็นดาวในห้องเรียนแบ่งงานให้ทำ โดยการแบ่งงานที่ง่ายก่อนเพื่อที่เด็กคนนี้จะได้ทำได้ และมีแนวโน้มว่าจะสำเร็จเมื่อเขาทำได้เสร็จ ครูก็ชมเชยต่อหน้าเพื่อนๆ เมื่อเด็กเข้ากับดาวของห้องได้แล้ว ทุกคนก็ยอมรับโดยปริยาย*
6. *ช่วยเหลือความไม่รับผิดชอบงานในหน้าที่ เช่น การสั่งการบ้านโดยการตั้งให้เด็กคนนี้คอยรับการบ้านจากเด็กในห้องโดยให้เด็กคนนี้จดชื่อผู้ที่ไม่ส่งการบ้านมาให้ครู ครูจะทำโทษ ปรากฏว่าเด็กคนนี้ส่งทุกครั้ง*
7. *จากเจตคติของครูคนอื่นทำเหมือนข้อ 6 ปรากฏว่าได้ผลเช่นเดียวกัน*
8. *การพูดปกติที่เกิดจากตนเองและผู้ใหญ่แนะนำให้เด็กหลีกเลี่ยงจากญาติผู้ใหญ่นั้นแต่ทำได้ยากเพราะมีความใกล้ชิดกันอยู่มาก แต่พูดปดส่วนตัวผู้ศึกษาได้ชี้แนะให้เห็นผลเสียที่จะเกิดระยะยาวที่จะได้รับ*
9. *การเรียกร้องความสนใจ ค่อยๆ หายไปเมื่อเพื่อนๆ และครูเริ่มยอมรับในตัวเขา*

***10. การทำนายผล***

 *จากการศึกษาเด็กคนนี้มาเป็นระยะเวลาประมาณเดือนเศษ เด็กคนนี้มีพฤติกรรมที่แสดงออกชัดเจนคือ*

1. *การขโมยในตอนเด็กนั้น อาจจะเป็นสาเหตุที่จะทำให้เด็กเป็นอาชญากรได้ในวันข้างหน้า ถ้าไม่ช่วยกันแก้ไขเสียตั้งแต่บัดนี้ และอาจเป็นภัยของสังคมเป็นอย่างยิ่ง*
2. *การโกหก การโกหกเป็นสิ่งที่ตามมาจากการขโมย ซึ่งนับว่าเป็นภัยสังคมเช่นเดียวกัน*

***11. การติดตามผล***

 *ครั้งที่ 1 ติดตามผลวันที่ 15 กุมภาพันธ์ 2559*

1. *ครูประจำวิชาบอกว่า ส่งการบ้านทุกครั้ง และตั้งใจเรียนดีขึ้น*
2. *เงินนักเรียนในชั้นหายอีกครั้งหนึ่ง 10 บาท แต่จับไม่ได้เพราะไม่พบของกลางไม่แน่ใจว่าได้ผลหรือไม่ในเรื่องขโมย*
3. *ผู้ปกครองบอกว่าลองใจโดยให้ซื้อของไม่ปรากฏว่าเงินหาย*
4. *เพื่อนบางคนเริ่มพูดคุยด้วยและชวนเล่นด้วย*

*ครั้งที่ 2 ติดตามผลวันที่ 8 มีนาคม 2559*

1. *ครูประจำชั้นรายงานว่า คุยเก่งขึ้น อารมณ์ดีขึ้น หน้าตายิ้มแย้มแจ่มใส ร่าเริง*
2. *ในชั้นไม่ปรากฏเงินหายอีกเลย*
3. *ผู้ปกครองชมว่าปัจจุบันนิสัยดีขึ้นแล้ว ใช้งานง่ายและตรงไปตรงมา จะซื้อขนมหรือของอื่นๆ ก็ขออนุญาต ไม่ฉวยโอกาสเหมือนแต่ก่อน ทำให้ผู้ปกครองสบายใจขึ้นมาก*
4. *ให้ลองทำสังคมมิติอีกครั้ง โดยทำทั้งห้อง ปรากฏว่ามีเด็กเลือกนิพนธ์ถึง 8 คน ถึงแม้จะไม่เป็นดาว แต่ก็พบว่านิพนธ์เริ่มเข้ากับเพื่อนได้แล้ว*
5. *การบ้าน การเรียน นิพนธ์เริ่มขยันทุกวิชา ถ้าไม่เข้าใจจะคอยถามเสมอ*

***12. สรุปผล และข้อเสนอแนะ***

 *จากการตั้งข้อสมมติฐานไว้ตั้งตอนต้น ทั้ง 3 ข้อ เมื่อรวบรวมข้อมูลแล้วพบปัญหาที่เด่นชัด คือ นิพนธ์มีปัญหาทางอารมณ์ โดยเรียกร้องความสนใจด้วยการขโมย เพราะการขโมยของนิพนธ์บางครั้งมิใช่เพื่อไปทำผลประโยชน์เสมอไป เช่น ขโมยสตางค์ครูแล้วนำไปส่งครูเวร เป็นต้น เนื่องจากขาดความอบอุ่น โดยมีปัญหาเศรษฐกิจและสิ่งแวดล้อมเป็นส่วนประกอบที่ส่งเสริมให้นิพนธ์มีพฤติกรรมที่เป็นปัญหาดังกล่าว*

***ข้อเสนอแนะ***

1. ***สำหรับบิดามารดา***
	1. *บิดามารดา ควรมีเวลาว่างให้บุตรมากกว่านี้ และควรจะเป็นที่ปรึกษาหารือของเด็กได้ ไม่ควรดุด่าว่าเด็กและทำโทษมากเกินไป ควรใช้เหตุผลพูดจากับลูก*
	2. *บิดามารดาควรสำรวจความต้องการของบุตรว่าต้องการอะไร แล้วให้สิ่งนั้นแก่เขา*
	3. *บิดามารดาต้องให้ทุกสิ่งทุกอย่างให้พอเพียงแก่ความต้องการ เพื่อเด็กจะได้ไม่ต้องการของของคนอื่นอีก*
2. ***สำหรับครูและผู้สนใจศึกษา***
	1. *ครุจะต้องเน้นสื่อสัมพันธ์อันดีระหว่างเด็กคนนั้นกับเด็กคนอื่นๆ ให้เข้ากันได้และให้เด็กอื่นๆ รู้สึกว่าเด็กคนนี้มีค่าควรแก่การสมาคมด้วย*
	2. *ครูหรือบุคคลที่สนใจจะศึกษา ควรเอาใจใส่ชมเชยเมื่อเขามีผลงานดีเด่น ไม่นำเด็กไปเปรียบเทียบกับเด็กคนอื่นว่าคนนั้นดีกว่าคนนี้*

***13. สิ่งที่ได้เรียนรู้***

***14. ปัญหา อุปสรรค***

***15. ชื่อผู้ศึกษา และตำแหน่ง***

 *นางสาววิภา งามแท้ นักศึกษาฝึกประสบการณ์วิชาชีพครู*